**СЛУЖБЕНИ ЛИСТ**

**ОПШТИНЕ ЖИТИШТЕ**

|  |
| --- |
| Година XXVIII Житиште 23.05.2014. Број 15. |

На основу члана 45.став 9. Закона о локалној самоуправи („Службени гласник РС“, број 129/2007), члана 2. тачка 11.Одлуке о Општинском већу („Службени лист општине Житиште“, број 16/2008), и члана 69. Закона о буџетском систему („Службени Гласник Републике Србије“, 93/12, 62/2013), Општинско веће општине Житиште, на седници одржаној дана 23.05.2014.године, доноси:

**ОДЛУКУ**

**О УПОТРЕБИ СРЕДСТАВА ИЗ ТЕКУЋЕ**

**БУЏЕТСКЕ РЕЗЕРВЕ ЗА 2014.ГОДИНУ**

**Члан 1.**

Из средстава текуће буџетске резерве опредељују се средства у износу од 1.800.000,00 динара, а за рефундацију трошкова превоза ученика средњих школа, а за месец : мај 2014.године.

**Члан 2.**

Средства за ове намене теретиће конто 472- Накнаде из буџета –Превоз ученика,

Позиција 66/1, функционална класификација 070-Социјална заштита неквалификована на другом месту.

**Члан 3.**

Задужује се Одељење за друштвене делатности да до 10-тог у месецу достави појединачна решења на основу којих ће Одељење за финансије, буџет и трезор вршити рефундацију средстава.

**Члан 4.**

Ова Одлука ступа на снагу наредног дана од дана објављивања у „Службеном листу“ општине Житиште.

Председник општине Житиште

Председник Општиског већа

Митар Вучуревић с.р.

Република Србија

Аутономна Покрајина Војводина

Општина Житиште

ОПШТИНСКО ВЕЋЕ

Број: IV-06-41/2014

Дана:23.05.2014.године

Житиште

На основу члана 13. став 4. Закона о заштити државне границе („Службени гласник РС“ број 97/2008.) 42. Статута општине Житиште („Службени лист општине Житиште“ број 16/2008 и 20/2013 ) на седници Скупштине општине Житиште одржаној дана 15. 5. 2014. године донет је следећи

**Закључак**

1. Утврђује се потреба да се у општини Житиште од стране свих релевантних субјеката наставе активности у вези наставка спровођења поступка прекатегоризације малограничног прелаза за Румунију код места Међа.
2. Обавезује се општина Житиште да путем својих органа предузме све потребне радње , поступке и активностипотребне ради прекатегориизације малограничног прелаза за Румунију код места Међа за међународни друмски саобраћај.
3. Налаже се општини Житиште – општинској управи и другим надлежним органима – Председнику и Општинском већу да СО Житиште поднесу Извештај о досадашњим активностима предузетим у вези прекатегоризације малограничног прелаза код места Међа.
4. Закључак доставити Председнику општине, Начелнику општинске управе, Општинском већу , Одељењу за привреду , путну привреду урбанизам , стамбене и комуналне послове и заштиту животне средине.
5. Закључак објавити у „Службеном листу општине Житиште“

Република Србија

Аутономна покрајина Војводина Председник Скупштине општине Житиште

Скупштина општине Житиште

Број : I- 020- 1 / 2014 Драган Миленковић с.р.

Дана : 15. 5. 2014. године

Ж и т и ш т е

**С А Д Р Ж А Ј**

**ОПШТИНСКО ВЕЋЕ ОПШТИНЕ ЖИТИШТЕ**

1. Одлука о употреби средстава из текуће буџетске резерве за 2014. годину........................1.

**СКУПШТИНА ОПШТИНЕ ЖИТИШТЕ**

2. Закључак....................................................................................................................................2.

**СЛУЖБЕНИ ЛИСТ ОПШТИНЕ ЖИТИШТЕ на основу члана 12. Закона о јавном информисању („Службени гласник Р. Србије“ 43/03, 61/05 и 71/09) не сматра се јавним гласилом, те се сходно наведеној одредби не налази се у Регистру јавних гласила.**

Издавач: Општинска управа Житиште, Цара Душана 15.

Главни и одговорни уредник: Биљана Зубац

Службени лист Општине Житиште излази по потреби